text: Mange fik bøder ved dagens fartkontrol
  10 marts 2014 kl. 13.04
  Politiet gennemførte i dag flere hastighedskontroller i det sydlige Jylland. Mange kørte for stærkt.
  I Bække ved vejen blev 523 biler målt. 17 fik bøder, og tre fik et klip i kørekortet. Højeste hastighed blev målt til 118 km/t.
  I Emmerske ved Tønder blev 430 biler målt. Fire fik bøder. Hurtigste bilist kørte 102 km/t.
  I løbet af weekenden har politiets fotovogn stået i Allerup ved Toftlund.
  En bilist kørte så stærkt, at kørekoret røg. 10 bilister kørte så stærkt, at de fik en betinget frakendelse, og 16 fik et klip i kørekortet.
  